《汉武》
宋代·刘骘

高挹方诸荐水仓，醮坛时见烛神光。
日边甲帐虽虚设，汾上楼船不可忘。
船概碧霄甘露白，鼎迁幽壤瑞云黄。
东巡岱岳探金策，倒指宁闻寿数长。

作者简介：刘骘，潭州长沙（今属湖南）人，一作湘乡人（《湖南通志》卷一三四）。太宗雍熙二年（九八五）进士，除潭州教授（同上书）。真宗咸平二年（九九九）以秘书丞直集贤院（《宋会要辑稿》选举三一之二四）。六年，出知衡州。大中祥符元年（一○○八），责监涟水军商税。二年，知道州（《永州府志》卷一一）。今录诗八首。